hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu en hu de de en hu hu hu hu hu hu hu hu hu hu hu hu en
Te mit tennél meg, hogy szeressék a márkádat? – CCO Magazin
A Marketingweek számolt be róla, hogy a Tesco UK bevásárolta magát a Giraffe szigetországi étteremláncba. Az 54%-os tulajdonrészről szóló tranzakció 48.6M fontba (17 Mrd Ft) került, a lánc 47 étteremből áll. Az akvizíciónak több célja van (pl. eredeti profiltól független plusz bevétel), többek közt, hogy szerethetőbbé tegye a Tesco a márkát, így komolyan elgondolkodtam azon, hogy mit tehet egy magyarországi kkv, ha – bár kisebb büdzséből – szeretné megszerettetni magát a célközönségével?
A célunk tehát: Hogyan tegyük szerethetőbbé a márkánkat?
A szerethetőség felé a célközönségünk szívén keresztül vezet az út, mondhatnám azt is:
Amit adsz a világnak, azt kapod vissza Te is.
Első körben azt kell tudnod, hogy mit kedvel a Te célközönséged, mi fontos neki, miben leli örömét? Ha pl. Neked egy csavar szaküzleted van, akkor nyilván nem azzal lehetsz kedvesebb, hogy adsz ajándékba még fél kiló csavart 🙂
A márkát kell építened és a márkának kell felfedeznie olyan területeket, amit eddig (talán) nem tett, de amely közel áll a célközönséged szívéhez.
Legegyszerűbb, ha csinálsz egy kutatást a bázisvevőid között (esetleg ismerőseit is megszólítva) és megtudod, hogy mit csinálnak szabadidejükben, milyen rendezvényekre járnak el vagy milyen más fogyasztási cikkeket vásárolnak? (Ezt például elmentheted a CRM szoftveredben, amire mi a MiniCRM-et használjuk és ajánljuk!)
Tegyük fel, hogy kiderül: a célközönséged többségének van gyermeke és előszeretettel járnak el az iskola/óvoda rendezvényeire. Innentől már csak kreativitás kérdése, hogy hogyan használod fel ezt az információt: rendezvényszponzoráció, mesekönyv az óvodába, ajándékcsomagok karácsonyra, stb.
Legyen célod, amit szerethetnek
Határozd meg magadnak, hogy mi az a cél, amit el akarsz érni a termékeiddel vagy a céged hitvallásával? Az előbbi példánál maradva a vállalkozásod (ügyféloldali) célja az, hogy professzionális, minden igényt kielégítő csavarokat árulj. Oké, de ezt önmagában még nem lehet szeretni…
Fogalmazd meg hát úgy, ami már szerethető. Például:
Biztonságot adsz a családoknak azáltal, hogy strapabíró, minőségi csavarokat értékesítesz.
Szaktudást adsz a férfiak kezébe azáltal, hogy a kollégáid felkészült szakemberek a témában.
Időt spórolsz meg a családoknak (amit együtt is tölthetnek) azáltal, hogy webáruházban is megrendelhetik a terméket.
A márkaépítésben fontos és elengedhetetlen, hogy olyan márka-tulajdonságokért is szerethető legyen a vállalkozásod, amely nem biztos, hogy közvetlen profilba tartozik: Az előbbi felsorolásból adódóan tehát a csavar szaküzleted azért is szerethető, mert biztonságot, szaktudást adsz, időt spórolsz vagy mert fontosak “számodra” a gyerekek egészséges fejlődése – éppen ezért labdákat vásárolsz a helyi focicsapatnak. Érted?
Ez is csak marketingtervezés és marketing stratégia kérdése!
A témáról még írni fogok, mert ennél bővebb kérdéskörrel állunk szemben, de láthatod: Nagyon fontos, hogy szisztematikusan, rendszerben és tervben gondolkozzunk. Ha a márkánkat tervszerűen építjük fel, akkor saját márkánk szerethetősége sem lesz akadály.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin